procesaur/Wiki.mk huggingface dataset:
Општина Толмин

Општина Толмин (|Občina Tolmin) — општина во Горичкиот регион, западна Словенија. Областа е дел од историскиот регион Приморска. Во 2020 г. населението броело 11.003 жители. Најголемо населено место и општинско седиште е градот Толмин.
1 Населени места
Покрај општинското седиште Толмин, општината ги опфаќа и следните населени места:
*Бача кај Модреј
*Бача кај Подбрдо
*Буковски Врх
*Воларје
*Волчански Рути
*Волче
*Габрје
*Горења Требуша
*Горењи Лог
*Горски Врх
*Грант
*Грахово на Бача
*Грудница
*Дабер
*Долги Лаз
*Долења Требуша
*Доље
*Дробочник
*Забче
*Задлаз-Жабче
*Задлаз-Чадрг
*Закрај
*Затолмин
*Знојиле
*Идрија кај Бача
*Кал
*Камно
*Каналски Лом
*Клавже
*Кнежва
*Кнешке Равне
*Козаришче
*Козмерице
*Коритница
*Кук
*Лисец
*Логаршче
*Лоје
*Љубињ
*Модреј
*Модрејце
*Мост на Соча
*Облоке
*Петрово Брдо
*Печине
*Подбрдо
*Подмелец
*Поље
*Пољубињ
*Поникве
*Порезен
*Постаја
*Прапетно Брдо
*Прапетно
*Роче
*Рут
*Села кај Волче
*Села над Подмелец
*Селишче
*Селце
*Слап на Идријица
*Стопник
*Стржишче
*Темљине
*Толминске Равне
*Толмински Лом
*Тртник
*Худајужна
*Чадрг
*Чигињ
*Шентвишка Гора
2 Историја
Во стариот век подрачјето било населено од Илирите, а потоа освоено од Римјаните. Во VI век се доселиле и Словените, предците на денешните Словенци.
Во средниот век подрачјето било под управа на Патријаршиското Кнежевство Аквилеја (Фурланската патријаршија), сè до 1420 г. кога потпаднало под Венецијанската Република. Во 1514 г. е преземено од Хабсбурговците и дадено како лено на грофовското семејство Коронини-Кронберг. Средновековните документи сведочат за голем број востанија кои се провлекуваат низ вековите, доживувајќи го својот врв во селанската буна во 1713 г. Оваа буна започнала од Грофовијата Толмин и се проширила во Випавската Долина, висорамнината Крас и крајот Брда, па до северна Истра. Востанието било безмилосно задушено од царската војска, а неговите единаесет предводници биле обезглавени.
Во XVI век овој крај влегол во Грофовијата Горица и Градишка. За време на Првата светска војна Толмин служел како база за пробивот на Сочкиот фронт. На крајот од 1918 г. италијанската војска гп окупирала толминскиот крај, и од 1918 до 1943 г. (формално до 1947 г.) Толмин станал општина на покраината Гориција/Горица (под името Толмино), со исклучок на периодот од 1924 до 1927 г. кога Гориција била укината и ставена во покраината Удине. Од 1943 до 1945 г. подрачјето е заземено од германската воена управа (Оперативна зона Јадранско приморје). Во 1945 г. е ослободен од партизаните, па во 1947 г. е официјално припоен кон Југославија. Оттогаш до денес е дел од Словенја.
3 Географија
Општинат аги опфаќа сливовите ма релоте Толминка и Задчашчица во најнискиот пристапнен дел на Националниот парк Триглав. Од особен интерес во сливот на Толминка е топлиот извор на крајот од патеката. Во околината има неколку впечатливи водопади како Бринта (104 м) и Грегорчичевиот Водопад (88 м), како и неколку помали водопади засолнети во кланците на потоците Мрзли Поток, Годича, Пшчак и Сопотница.
Човекот не е птица

„Човекот не е птица“ (српски: ''Човек није тица'') — југословенски филм од 1965 година, во режија на Душан Макавеев. Главните улоги ги толкуваат: Милена Дравиќ, Јанез Врховец, Ева Рас, Столе Аранѓеловиќ и Борис Дворник.
1 Синопсис
Еден постар, ценет стручњак привремено доаѓа во еден индустриски град, заради монтажа на една машина. Во куќата каде што живее како потстанар, тој запознава млада фризерка и почнува љубовна романса со неа. Таа врска предизвикува необични последици откако во нивниот однос ќе се вмешаат еден млад возач и еден патувачки циркус.
Недим Човиќ

Недим Човиќ (роден на 27 мај 1988 година во Сараево) ― босанскохерцеговски поранешен спринтер. Од 2010 година, тој држи национални рекорди на 100 метри, 200 метри и штафетата 4 × 100 метри. Дополнително, тој ја претставувал својата земја на Европското првенство во атлетика во 2010 година, како и четири изданија на Европскиот куп и Европските тимски првенства помеѓу 2006 и 2010 година, каде што успеал да заврши неколку подиуми.
Од 2019 година, тој работел како кондициски тренер на фудбалскиот клуб Железничар Сараево.
1 Најдобри лични резултати
Надвор
* 100 метри - 10,42 (+0,2 м/с, Велење 2010)
* 200 метри - 21,05 (+0,9 м/с, Сараево 2010)
Во затворен простор
* 60 метри - 6,98 (Атина 2008)
Етем Дурмишоски

Етем Севков Дурмишоски (во — во ) — македонски партизан од турско потекло, борец за слобода на Македонија и учесник во НОВ.
1 Животопис
Се занимавал со земјоделство. Во Народноослободителната борба стапил во есента 1943 година во Групата баталјони. За неговата понатамошна активност не се знае ништо. Се знае само дека загинал во пролетта 1944 година на територијата на Албанија.
2 Поврзано
* Кичево и Кичевско во НОВ
3 Наводи
Дончо Дуцароски

Дончо Андрев Дуцароски ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско семејство, кое претежно се занимавало со земјоделство. Во Народноослободителната војска се приклучил во септември 1944 година во редовите на Шестата македонска бригада. Со Бригадата, тој учествувал во завршните борби за ослободување на Западна Македонија. Во борбите со балистите на Сува Гора бил тешко ранет и пренесен во болницата во Тетово каде подлегнал на добиените рани во декември 1944 година.
2 Поврзано
* Кичево и Кичевско во НОВ
3 Наводи
Силјан Ѓeшкоски

Силјан Радев Ѓешкоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Како земјоделец и симпатизер на народно ослободителното движење, цело време го помагал ''движењето'', а од есента 1944 година, тој се приклучил во редовите на Шестата бригада. Со Бригадата, тој учествувал во борбите за ослободувањето на Кичево на 15 ноември 1944 година, и загинал во борба против балистите, покрај реката Сушица во близината на градот.
2 Поврзано
* Кичево и Кичевско во НОВ
3 Наводи
Човекот со златен колт (филм)

„Ворлок“, познат и како „Човекот со златен колт“ (англиски: ''Warlock'') — американски филм од 1959 година, во режија на Едвард Дмитрик (Edward Dmytryk) по сценариото на Роберт Алан Ортур (Robert Allan Aurthur), засновано врз романот на познатиот писател Оукли Хол (Oakley Hall). Главните улоги ги толкуваат: Хенри Фонда (Henry Fonda), Ентони Квин (Anthony Quinn), Дороти Мелоун (Dorothy Malone), Долорес Мајклс (Dolores Michaels), Ричард Арлен (Richard Arlen), Дон Бедоу (Don Beddoe) и Ричард Видмарк (Richard Widmark). Филмот се одликува со добро режирани акциски сцени и со многу добро разработени ликови.
1 Синопсис
Во градот Ворлок во државата Јута се населува една банда која постојано предизвикува немири и вооружени престрелки. Затоа, жителите на градот решаваат да го ангажираат славниот револвераш Клеј Блејсдел (го игра Фонда), кој треба пред насилниците да глуми дека е новиот шериф. Набргу, тој се појавува во градот со својот пријател, коцкарот Том Морган (го игра Квин) и ја отстранува бандата. Еден ден, неколку припадници на бандата ја ограбуваат кочијата која патува кон Ворлок, а Морган скришно убива еден патник. По тој настан, Џони Ганон (го игра Видмарк), еден од бандитите кои во меѓувреме се покајува, станува нов шериф, решен да стави крај на насилствата во градот. Истовремено, во градот се појавува Лили, која смета дека Блејсдел и Морган се виновни за убиството на патникот од кочијата, кој е брат на нејзиниот некогашен свршеник кого го убил Блејсдел. По некое време, во градот се враќаат неколку членови на бандата, меѓу кои и брат му на Ганон, кој го предизвикува на двобој Блејсдел и притоа погинува. Тогаш, Ганон ги посетува бандитите и им забранува повеќе да влегуваат во Ворлок, но водачот на бандата го претепува и му ја повредува раката. Утредента, бандата влегува во градот, а Лили (која во меѓувреме се заљубува во Ганон) го моли Блејсдел да му помогне на Ганон. Во таа прилика, Блејсдел дознава дека Морган го наместил да го убие свршеникот на Лили. Кога Блејсдел му кажува на Морган за намерата да му помогне на Ганон, да се ожени и да остане да живее во Ворлок, Морган му го зема револверот и не му дозволува да излезе надвор. За тоа време, со помош на граѓаните на Ворлок, Ганон успева да ја совлада бандата. Тогаш, пијаниот Морган дивее низ улиците на градот и го предизвикува Блејсдел на двобој. Така, Блејсдел е принуден да го убие својот најверен пријател, а потоа подметнува пожар во хотелот, оставајќи да изгори телото на Морган. Утредента, Блејсдел излегува на двобој со Ганон при што ги фрла револверите на улицата и го напушта градот.
Похорје

Похорје (|Pohorje; |Bachergebirge, ''Bachern'') — средновисок шумовит планински венец јужно од реката Драва во североисточна Словенија, дел од Јужните Варовнички Алпи. Го геолошки поглед претставува дел од Централните Алпи и е сочинет од силикатни метаморфни и магматски карпи. Подрачјето е слабо населено со села од разбиен тип. Има неколку скијалишта.
1 Географија
Венецот е алпски срт со засводени врвови на југ од реката Драва. Сместен е во триаголникот помеѓу градовите Марибор (на исток), Дравоград (на запад) и Словенске Коњице (на југ). На северозапад е ограничен од реката Мислиња, на југ од Витањската Низина, на исток се спушта во Дравското Поле, а на југоисток во пониските подножни возвишенија Подпохорске Горице. Големината му изнесува 50 км во правец исток-запад и 30 км од север кон југ, и зафаќа површина од . Највисоки места се Чрни Врх (''Schwarzkogel'', 1.543 м) и малку пониските врвови Велика Копа и Језерски Врх, кои се издигаат на 1.537 м. Околу 70 % од површината е под шума.
2 Геологија
Похорје е млад планински масив и претставуваат најјугоисточен дел на Централните Алпи. Ова е единствениот венец во Словенија изграден од силикатни карпи. Покрајните делови се направени од палеозојска метаморфни карпи, а средишните се магматски, особено од гранодиорит (наречен „похорски тоналит“) и дацит.
Близу селото Цезлак се наоѓа единственото познато лежиште на минералот цизлакит. Јужниот дел на похорје е познат по белиот мермер, кој се вади уште од римско време.
3 Скијалишта
На Похорје се наоѓаат следниве скијалишта:
* Рогла
* Копе-Рибничко Похорје
* Мариборско Похорје
* Трије Краљи
4 Поврзано
* Караванки
* Јужни Варовнички Алпи
* Штаерска (Словенија)
Богдан Ѓорѓиоски

Богдан Нацев Ѓорѓиоски ( во — во ) — македонски партизан, борец за слобода на Македонија и Југославија, учесник во НОВ.
1 Животопис
Потекнувал од селско сиромашно семејство, поради што уште млад бил принуден да оди на печалба во Белград каде работел како пекарски работник. Како напреден младинец, активно го помагал народно ослободителното движење ѝ во пролетта 1944 година се приклучил во единиците на НОВ во Белград. Загинал во борбите за конечното ослободување на Белград во ноември 1944 година.
2 Поврзано
* Кичево и Кичевско во НОВ
3 Наводи
Камил Алиев

Камил Алиев (роден на 15 октомври 1991 година) ― спортист со оштетен вид од Азербејџан, кој се натпреварува во класификацијата Т12 во скокови во далечина и спринт. Тој освоил сребрен медал во скок во далечина на Летните параолимписки игри 2016.
Иван Борг

Иван Борг (роден на 20 јуни 1984 година) ― поранешен малтешки атлетски спринтер. Тој ја претставувал својата земја на натпреварувањата на ИМЕД, МУСФ и Светската атлетика од 2005 до 2013 година. На ИМЕД 2006, тој бил дел од малтешкиот тим 4 × 400 метри, кои освоиле сребрен медал.
Неговиот настап на 10.71 метри на 100 метри во Ниор, Франција ја предводел нацијата во 2010 година, и останува едно од најбрзите времиња што ги постигнал некој малтешки атлетичар.
Последен пат настапил на Ирското колегијално првенство во затворен простор 2013, за НУИГ. Од неговото пензионирање од натпреварувањето, Борг спорадично го покрива спортот во медиумите.
Мито Ѓорѓијоски

Мито Лубев Ѓорѓиjоски ( во — во ) — македонски партизан, борец за слобода на Македонија и Југославија, учесник во НОВ.
1 Животопис
Потекнувал од селско семејство. По завршувањето на основното училиште во Белград, го изучил пекарскиот занает. По окупацијата, место да се врати во своето село, продолжил да работи во Белград. Во 1943 година почнал активно да работи за народно ослободителното движење, а во пролетта 1944 година им се приклучил на партизанските единици. Учествувал во завршните борби за ослободувањето на Југославија и загинал при пробојот на Сремскиот Фронт кај Брчко во борба со Германците во април 1945 година.
2 Поврзано
* Кичево и Кичевско во НОВ
3 Наводи
Цветан Ѓорѓиоски

Цветан Ј. Ѓорѓиоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделски работник. Во ослободителната војска на Македонија, тој стапил во есента 1944 година, во единиците на Петнаесеттата македонска бригада. Со Бригадата, тој учествувал во борбите за конечното ослободување на Македонија. Во ноември 1944 година, во последните борби за ослободувањето на Кичево, тој загинал кај селото Колари во борба против балистите.
2 Поврзано
* Кичево и Кичевско во НОВ
3 Наводи
Ставре Ѓорески

Ставре Дејанов (Дејаноски) Ѓорески ( во — во ) — македонски партизан, борец за слобода на Македонија и припадник на НОВ.
1 Животопис
По занимање бил столар, а работел ѝ како земјоделец. По окупацијата на Македонија, тој се определил за борба против окупаторот. Од пролетта 1943 година, тој активно соработувал со народно ослободителното движење и извршувал партиски задачи. Неговата активност била откриена од балистите и бил убиен на 6 октомври 1943 година во Кленоец.
2 Поврзано
* Кичево и Кичевско во НОВ
*Мишко Дејанов Ѓорески
** Спиро Стојанов Ѓорески
** Љубица Ѓореска
** Трајан Дејаноски
3 Наводи
Венче Илиоски

Венче Јорданов Илиоски ( во — во Стризивојна, Независна Држава Хрватска) — македонски партизан, борец за слобода на Македонија и учесник во НОВ.
1 Животопис
Се занимавал со земјоделство. Како напреден младинец и определен за народноослободителното движење, во август 1944 година, тој се приклучил во редовите на Првата македонска бригада. Со Бригадата учествувал во борбите низ Охридско и Кичевско, а потоа во состав на Петнаесеттиот корпус заминал на Сремскиот фронт каде загинал при еден пробив кај местото Стризивојна во април 1945 година.
2 Поврзано
* Кичево и Кичевско во НОВ
3 Наводи
Душко Еремоски

Душко Василов Еремоски ( во — во ) — македонски партизан, борец за слобода на Македонија и учесник во НОВ.
1 Животопис
Се занимавал со земјоделие. Како симпатизер на Народноослободителното движење во септември 1943 година заминал партизан во редовите на Кичевско - мавровскиот партизански одред, а од ноември 1943 година станал борец во Првата македонско - косовска бригада. Со Бригадата учествувал во познатиот Февруарски поход каде се истакнал како храбар борец. По враќањето на Бригадата од Егејскиот дел на Македонија во летото 1944 година, бил фатен од балистите во една куќа во Кичево и бил убиен во септември 1944 година.
2 Поврзано
* Кичево и Кичевско во НОВ
3 Наводи
Дрита Ислами

Дрита Ислами (родена на 1 август 1996 година) ― македонски женски тркач со пречки. Таа настапила на Летните олимписки игри 2016 во женската трка на 400 метри со пречки; нејзиното време од 1:01.18 во почетната рунда не ја квалификувало за полуфинале. Дрита Ислами е истовремено национален рекордер на Македонија на 400 метри со пречки.
Авганистан на Светското првенство во атлетика 2009

Авганистан испратил двајца натпреварувачи на Светското првенство во атлетика 2009 кое било одржано во Берлин.
1 Избор на состав
Настан, Спортисти
Мажи, Жени
100 метри, Масуд Азизи, Робина Мукимјар
2 Резултати
2.1 Мажи
Настан, Спортист, Прво коло, Четвртфинале, Полуфинале, Финале
Резултат, Ранг, Резултат, Ранг, Резултат, Ранг, Резултат, Ранг
100 м, Масуд Азизи, 11,79 (најдобро во сезоната), 88, Не напреднал
2.2 Жени
Настан, Спортист, Прва фаза, Четвртфинале, Полуфинале, Финале
Резултат, Ранг, Резултат, Ранг, Резултат, Ранг, Резултат, Ранг
100 м, Робина Мукимјар, 14,24 (најдобро во сезоната), 60, Не напреднала
Валамара

Валамара (|Mali i Valamarës; |Valea Mari) — планина во Горичката и Елбасанската област, југоисточна Албанија. Дел е од поголема низа планини кои се протегаат од север-североисток кон југ-југозапад, помеѓу долините на Шкумба на север и Девол на југ. Оваа планина е меѓу планините со најголема топографска истакнатост во Европа.
Највисоките делови изобилуваат со остатоци од глацијација во минатото, кога циковидните езера и вдлабнатини биле покриени со ледници. Денес на Валамара има барем осум леднички езера. Од источниот крај извираат неколку реки, меѓу кои е Шкумба, трета по должина во земјата. Западниот и јужниот раб се одводнуваат од Девол, кој издлабил стрмна клисура меѓу планините.
Главниот срт е доста сиромашен со дрва, додека пак пониските делови се шумовити, и тука живее кафеавата мечка. Ледничките езера се во јужниот дел.
1 Најблиски населени места
* Лење
* Поградец
* Острелица
* Долно Грабово
* Горно Грабово
* Бица
2 Поважни врвови
* Валамара (''Maja e Valamarës'', 2.373 м)
* Топчест Камен (''Maja e Gurit të Topit'', 2.120 м)
* Лењска Планина (''Mali i Lenies'', 2.012 м)
3 Поврзано
* Планини во Албанија
Ставре Здравески

Ставре Грујов Здравески ( во — во ) — македонски партизан, борец за слобода на Македонија и учесник во НОВ.
1 Животопис
Поради сиромаштијата во семејството, тој бил принуден да оди на печалба во Бугарија, но со почетокот на Втората светска војна се вратил во своето родно село, каде бил мобилизиран од бугарските окупаторски власти. По отслужување на дел од воениот рок, користејќи отсуство, дошол во своето село ѝ повеќе не се вратил во бугарската војска, туку во 1944 година се приклучил во ослободителната војска на Македонија, а подоцна бил распореден во единиците на Првата македонска бригада. Како борец учествувал во борбите за конечното ослободување на Македонија. Загинал во септември 1944 година во борба со балистите.
2 Поврзано
* Кичево и Кичевско во НОВ
3 Наводи
Вело Змејкоски

Вело Ѓенков Змејкоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил столар. Од почетокот на Војната, поточно од 1942 година, како напреден младинец, станал член на СКОЈ, а потоа член на КПМ и одржувал курирски врски на теренот. Во пролетта 1943 година, партиските активности од ќелијата во која членувал ѝ тој, сакајќи да поврзат неколку италијански војници и да ги испратат во Одредот, биле откриени, а Вело преку Карбуница заминал во Лопушник каде се приклучил во Кичевско-мавровскиот партизански одред. Со Одредот учествувал во повеќе акции: Пресека, Карбуница и други борби. Во септември 1943 година, со четата на комесарот Мирко Милески заминал на границата на слободната територија-Буковиќ, каде загинал на 1 октомври 1943 година во борбата со Германците и балистите.
2 Поврзано
* Калина Змејкоска
* Загорка Змејкоска
* Кичево и Кичевско во НОВ
* Мирко Милески
3 Наводи
Шукрија Исеиноски

Шукрија Акиов Исеиноски ( во — во ) — македонски партизан од турска народност, борец за слобода на Македонија и учесник во НОВ.
1 Животопис
Пред окупацијата бил на работа во Белград. Определен за борба против окупаторот, станал член на СКОЈ. Во Народноослободителната војска се приклучил во есента 1943 година. Загинал во една борба со германскиот окупатор во есента 1944 година при ослободувањето на Ваљево.
2 Поврзано
* Кичево и Кичевско во НОВ
* Исеин Исеиноски
3 Наводи
Стојан Илиоски

Стојан Јакимов Илиоски ( во — во ) — македонски партизан, борец за слобода на Македонија и учесник во НОВ.
1 Животопис
Роден е во семејство кое претежно се занимавало со земјоделие. Како симпатизер на народно ослободителното движење, активно се вклучил во народно ослободителната војска на Македонија во есента 1944 година, во редовите на Првата македонска бригада. Со Бригадата, тој зел учество во борбите за конечното ослободување на Македонија. Учествувал во борбите за Кичево, Гостивар, а потоа во составот на Четириесет и осмата дивизија заминал на Сремскиот фронт. Загинал во борба против Германците кај Славонска Пожега кон крајот на април 1945 година.
2 Поврзано
* Кичево и Кичевско во НОВ
3 Наводи
Петре Илиоски

Петре Костев Илиоски ( во — во ) — македонски партизан, борец за слобода на Македонија и учесник во НОВ.
1 Животопис
Бидејки немал услови да го продолжи школувањето, по завршувањето на основното училиште бил принуден да оди на печалба во Шабац каде работел како угостителски работник. По окупацијата се вратил во своето родно село и како напреден младинец доброволно им се приклучил на редовите на народно ослободителната војска на Македонија во пролетта 1944 година. Учествувал ѝ во повеќе борби за конечното ослободување на Западна Македонија, а со единиците на Петнаесеттиот корпус учествувал на Сремскиот фронт, каде загинал при една борба со Германците во мај 1945 година кај месноста Седларево.
2 Поврзано
* Кичево и Кичевско во НОВ
3 Наводи
Слава (филм од 2016)

„Слава“ — бугарско-грчки филм од 2016 година во режија на Кристина Грозева и Петар Валчанов, кои се автори и на сценариото. Главните улоги ги играат: Стефан Денољубов, Маргита Гошева и Александра Ангелова. Филмот освоил повеќе награди, како: наградите на Бугарската филмска академија во четири категории (главна женска улога, најдобар филм, најдобро сценарио и најдобар режисер), наградата на филмските критичари на фестивалот во Даблин (за најдобро сценарио), наградата на за најдобар странски филм на фестивалот во Единбург итн.
1 Синопсис
Еден мирен и повлечен бугарски железнички работник наоѓа голем износ пари, расфрлани на железничката пруга и ги пријавува во полицијата. Јулија Стајкова, раководителка на одделот за односи со јавноста на министерот за транспорт, сака да го искористи случајот за да го оттргне вниманието на јавноста од корупцискиот скандал. Така, тој станува жртва на бирократијата, а тоа е крај на неговиот мирен живот...
Легенда за изгубените (филм од 1957)

„Легендата за изгубените“ (англиски: ''Legend of the Lost'') — американско-италијански филм од 1957 година, во режија на Хенри Хатавеј (Henry Hathaway) по сценариото на Роберт Преснел Јуниор (Robert Presnell Jr.) и Бен Хехт (Ben Hecht). Главните улоги ги толкуваат: Џон Вејн (John Wayne), Софија Лорен (Sophia Loren), Росано Браци (Rossano Brazzi), Курт Кашнар (Kurt Kasznar), Ибрахим Ел Хадиш (Ibrahim El Hadish), Анџела Порталури (Angela Portaluri) и Соња Мозер (Sonia Moser). Филмот е снимен во Либија, а се истакнува со извонредната фотографија, дело на Џек Кардиф (Jack Cardiff).
1 Синопсис
Дукас (го игра Кашнар) е управник на мал град во Северна Африка во периодот на француското колонијално владеење. Него го посетува угледниот гостин од Европа, отмениот Пол Бонар (го игра Браци), кој организира експедиција во внатрешноста на Сахара со цел да пронајде еден стар, изгубен град. Дукас му препорачува како водич да го ангажира локалниот авантурист Џо Џенуари (го игра Вејн), а во експедицијата им се придружува и убавата Дита (ја игра Лорен)...
Иван Јанески

Иван Јанев Јанески ( во — во близина на и ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, започнал да го изучува механичарскиот занает. Како металски работник, тој имал можност да го согледа тешкиот живот, а подоцна ѝ намерите на окупаторот, поради што се определил за борба против него. Во текот на 1943 година станал член на СКОЈ и им се приклучил на борците од Групата баталјони. Станал командир на вод, а бил ѝ инструктор. Во 1944 година над селата Локов и Буринец, несреќно загинал заедно со комесарот Коле Канински ѝ уште тројца други соборци, испробувајќи минофрлач.
2 Поврзано
* Кичево и Кичевско во НОВ
* Коле Канински
* Трифун Пановски
* Наум Божиновски
* Марјан Лазевски
3 Наводи
Исеин Исеиноски

Исеин Акиов Исеиноски ''(Исеин Акиоски)'' ( во — во ) — македонски партизан од турска народност, борец за слобода на Македонија и учесник во НОВ.
1 Животопис
Роден е во многу сиромашно семејство. Поради голема сиромаштија во семејството, бил принуден да работи како куќен помошник кај доктор Кржиќ, а потоа работел во Поштата. Иако бил од турската народност, како напреден младинец во градот, имал чести контакти со партиските позадинци ѝ во пролетта 1942 година станал член на СКОЈ, а подоцна и член на КПМ во Кичево. Со капитулацијата на фашистичка Италија, Месниот комитет на КПМ за Кичево, му доделил доверлива задача испраќајки го со пошта до Главниот штаб на НОВ во Лопушник. Со повлекувањето на партизанските единици од слободно Кичево во октомври 1944 година, Исеин заминал во партизани ѝ станал курир на Главниот штаб и делегатот на ЦК КПЈ Светозар Вукмановик - Темпо. Бидејќи го познавал албанскиот јазик, служел како врска помеѓу Главниот штаб и Бригадата со која заминал за Егејска Македонија каде, исто така, продолжил со својата курирска задача патувајќи често и долго по беспаќа и низ опасности што се заканувале од сите страни. Во есента 1944 година, извршувајќи една таква задача, загинал кај месноста Ќафасан во близината на Струга.
Една улица во Кичево е именувана по него.
2 Поврзано
* Кичево и Кичевско во НОВ
* Шукрија Исеиноски
3 Наводи
Илија Јанески

Илија Митов Јанески ( во — во ) — македонски партизан, борец за слобода на Македонија и учесник во НОВ.
1 Животопис
Неговото семејство се преселило во населбата Ханриево, каде што работел татко му како железничар. Како напреден младинец, уште од почетокот на Војната, тој се определил за борба против окупаторот. Во борбите за конечното ослободување на Македонија, стапил во Петнаесеттата бригада, а потоа во составот на Петнаесетиот корпус, бил на Сремскиот фронт. Загинал на 12 април 1945 година во борба против Германците кај селото Илинци близу Шид.
2 Поврзано
* Кичево и Кичевско во НОВ
3 Наводи
Јанкула Јосифоски

Јанкула Николов Јосифоски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, го изучил пекарскиот занает. Како војник во старата југословенска војска бил заробен и однесен во логор во Германија. Во текот на 1944 година, тој се вратил од логор и станал партизан во редовите на Шестата македонска бригада. Учествувал во расчистувањето на балистичките банди во Гостиварско и Тетовско и загинал во една борба против балистите кај Радуша под Шар Планина во април 1945 година.
2 Поврзано
* Кичево и Кичевско во НОВ
3 Наводи
Доријан Чолаку

Доријан Чолаку (роден на 2 јуни 1977 година) ― албански фрлач на кладиво.
Чолаку е роден во Тирана. Тој настапил на Летните олимписки игри 2004. Тој бил пласиран триесет и првиот во квалификациските рунди на натпреварувањето, со фрлање од 70,06 метри. На Летните олимписки игри во Пекинг 2008 година, тој успешно го фрлил кладивото на теренот при неговиот трет и последен обид, на 70,98 метри. Чолаку, сепак, не успеал да напредува во финалето со фрлање кладиво, бидејќи се пласирал на вкупно дваесет и осмо место во квалификациските рунди.
1 Натпреварувачки успех
Representing
1996, Светско младинско првенство во атлетика, Сиднеј, Австралија, 17. (кв), Кладиво, 59.72 м
1997, Европско првенство под 23 години, Турку, Финска, 16. (кв), Кладиво, 63.06 м
1999, Европско првенство под 23 години, Гетеборг, Шведска, 10., Кладиво, 68.58 м
2002, Европско првенство, Минхен, Германија, 30. (кв), Фрлање кладиво, 67.47 м
2004, Олимписки игри, Атина, Грција, 31. (кв), Фрлање кладиво, 70.06 м
2005, Европски фрлачки куп, Мерсин, Турција, 1. (п), Фрлање кладиво, 72.17
Светско првенство, Хелсинки, Финска, 28. (кв), Фрлање кладиво, 58.83 м
2007, Светско првенство, Осака, Јапонија, 27. (кв), Фрлање кладиво, 66.63 м
2008, Олимписки игри, Пекинг, НР Кина, 28. (кв), Фрлање кладиво, 70.98 м
2012, Европско првенство, Хелсинки, Финска, 30. (кв), Фрлање кладиво, 59.92 м
Средноевропска Низина

Средноевропска Низина (наречена и Северноевропска Низина) — геоморфолошки регион во Европа, и тоа претежно во Полска, Данска, Германија, Белгија, и Холандија (Ниските Земји), со мали делови во северна Франција и Чешка.
Сочинет е од ниските рамници помеѓу подрачјата со херцинска орогенеза на југ и брегот на Северното и Балтичкото Море на север, одвоени од полуостровот Јитланд во Данска. Оваа низина е поврзана со Источноевропската Низина, заедно образувајќи ја големата Европска Низина.
1 Географија
Низината има надморска височина од 0 до 200 м. Во најголем дел се состои од обработливи површини, но има и тресетишта, вресишта и езера.
На северноморскиот брег се среќава пространото плимно подрачје Ваденско Море. На балтичкиот брег се слатководните лагуни — Шчеќинскиот, Висланскиот и Курскиот Залив.
2 Местоположба
Средноевропската Низина ги опфаќа Фландрија (северна Белгија и северна Франција), Холандија, Северна Германија, Данска и најголемиот дел од средишно-западна Полска; во мали делови навлегува во Чешка и југозападна Шведска. Во оваа смисла може да се нарече и Северноевропска Низина.
Некои сметаат дека низината опфаќа и делови од Источна Англија поради нејзиниот низински карактер и нејзината поврзаност со континентот во текот на последното ледено време. Северноевропската Низина се протега и по дното на Балтикот.
3 Реки
Најкрупни реки кои се одводнуваат во низината се Рајна, Емс, Везер, Елба, Одра и Висла.
Цветко Јаковлески

Цветко Ташков Јаковлески ( во — во ) — македонски партизан, борец за слобода на Македонија и припадник на НОВ.
1 Животопис
Роден е во сиромашно семејство кое се занимавало со земјоделство и сточарство. Како младинец се приклучил во воспитните групи во селото, а во ослободителната војска на Македонија, тој стапил во летото 1943 година, во редовите на Кичевско - мавровскиот партизански одред. Со Одредот учествувал во повеќе дејствија. Во септември 1943 година, тој заминал на Буковиќ со младинската чета на Мирко Милески да ја брани слободната територија и загинал на 1 октомври 1943 година во борба против балистите и Германците.
2 Поврзано
* Кичево и Кичевско во НОВ
* Мирко Милески
3 Наводи
Јордан Јаклески

Јордан Мицев Јаклески ( во — во ) — македонски партизан, борец за слобода на Македонија и припадник на НОВ.
1 Животопис
Имал пет браќа (Божин, Спиро, Миле, Славко и Јонче) и една сестра (Симјанка). Неговото семејство се занимавало со земјоделство. Во НОВ на Македонија, тој стапил во есента 1944 година, во редовите на Првата македонска бригада. Со Бригадата учествувал во завршните борби за ослободување на Западна Македонија, а потоа во состав на Петнаесеттиот корпус, тој заминал на Сремскиот фронт, каде загинал во борба против Германците, кај селото Бајмок во април 1945 година на свои деветнаесет години.
2 Поврзано
* Кичево и Кичевско во НОВ
3 Наводи
Фелкермаркт (округ)

Фелкермаркт (|Bezirk Völkermarkt) или Великовец (|Okraj Velikovec) — округ во сојузната покраина Корушка, јужна Австрија. Податоците за населението се од 1 јануари 2021 г.
1 Општини
Округот е поделен на 13 општини, од кои 8 се обични, 2 се градски, а 3 се трговишни.
+ Оштини во округот Фелкермаркт (Великовец)
Грб, Општина, Германски, Словенечки, На карта, Население, Површина, Густина, Вид
Ајзенкапел-Фелах, ''Eisenkappel-Vellach'', Железна Капла-Бела(''Železna Kapla-Bela''), 2.230, 199,13, 11, обична
Блајбург, ''Bleiburg'', Пилберк(''Pliberk''), 4.071, 69,77, 58, градска
Галициен, ''Gallizien'', Галиција(''Galicija''), 1.755, 46,81, 37, обична
Глобасниц, ''Globasnitz'', Глобасница(''Globasnica''), 1.592, 38,39, 41, обична
Грифен, ''Griffen'', Гребињ(''Grebinj''), 3.435, 74,75, 46, трговишна
Диекс, ''Diex'', Дјекше(''Djekše''), 793, 54,95, 14, обична
Еберндорф, ''Eberndorf'', Добрла Вас(''Dobrla vas''), 5.843, 67,69, 86, обична
Зитерсдорф, ''Sittersdorf'', Житара Вас(''Žitara vas''), 1.961, 44,95, 44, обична
Нојхаус, ''Neuhaus'', Суха(''Suha''), 1.009, 36,34, 28, обична
Руден, ''Ruden'', Руда(''Ruda''), 1.535, 42,43, 36, обична
Санкт Канцијан на Клопајнското Езеро, ''Sankt Kanzian am Klopeiner See'', Шкоцјан во Подујна(''Škocjan v Podjuni''), 4.550, 41,01, 111, обична
Фајстриц кај Блајбург, ''Feistritz ob Bleiburg'', Бистрица над Плиберк(''Bistrica nad Pliberkom''), 2.194, 54,07, 41, трговишна
Фелкермаркт, ''Völkermarkt'', Великовец(''Velikovec''), 10.866, 137,33, 79, градска
Соколе Јованоски

Соколе Темелков Јованоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Определен за борба против окупаторот, во народноослободителната војска на Македонија, тој стапил во летото 1943 година во редовите на Кичевско - мавровскиот партизански одред. Во септември 1943 година, од слободно Кичево, со четата од комесарот Мирко Милески, загинал на планината Буковиќ за одбрана на слободната територија, каде загинал во нерамна борба со Германците и балистите на 1 октомври 1943 година.
2 Поврзано
* Кичево и Кичевско во НОВ
* Славко Јованоски
3 Наводи
Славко Јованоски

Славко Митанов Јованоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Кога бил основан Кичевско - мавровскиот партизански одред во пролетта 1943 година, и кога бил извршен нападот на возот на Пресека, Славко стапил во неговите редови. Со Одредот учествувал во повеќе дејствија низ Копачијата, а кога била нападната четата на Мирко Милески на Буковиќ на 1 октомври, Славко бил упатен на Буковиќ со засилување, но бил фатен од балистите, донесен во Кичево и стрелан на 3 октомври 1943 година во близина на касарната.
2 Поврзано
* Кичево и Кичевско во НОВ
* Соколе Јованоски
3 Наводи
Чај во пустината (филм)

„Заштитничко небо“ или „Чај во пустината“ (англиски: ''The Sheltering Sky'') — британско-италијански филм од 1956 година, во режија на Бернардо Бертолучи (Bernardo Bertolucci), кој е автор и на сценариото, заедно со Марк Пеплоу (Mark Peploe). Главните улоги ги толкуваат: Дебра Вингер, Џон Малкович, Кемпбел Скот, Џил Бенет, Тимоти Спол, Амина Анаби и Ерик Ву-Ан. Филмот е заснован врз истоимениот роман на Пол Боулз (Paul Bowles), кој е ангажиран како наратор во филмот. Автор на музиката е јапонскиот композитор Рјуичи Сакамото, а фотографијата е дело на Виторио Стораро. Филмот бил награден со „Златен глобус“ за оригинална музика, а Бертолучи бил номиниран за најдобра режија.
1 Синопсис
Порт и Кит Моресби се богат брачен пар од Њујорк. Тие пристигаат во Северна Африка во потрага по нови сензации и егзотични подрачја, бидејќи нивниот брачен однос е заглавен во рутината.
Erotska drama. Port i Kit Moresby bogat su i dokon newyorški bračni par umjetničkih sklonosti, koji doputuje u sjevernu Afriku. Njihov bračni odnos opasno nagriza rutina, stoga su u potrazi za novim senzacijama u egzotičnim ambijentima, a društvo im pravi mladi bonvivan George Tunner. Port se već prve noći upusti u nimalo bezazlenu pustolovinu s lokalnom prostitutkom, dok Kit, kako se čini, bezazleno koketira s Tunnerom. Port inzistira da put prema jugu, dublje u saharsko područje, nastave automobilom s gđom Lyle i njezinim ne osobito bistrim sinom Ericom. Kit odluči putovati vlakom, i to s Tunnerom...
Основен суд Делчево

Основен суд Делчево — суд со основна надлежност сместен во градот Делчево и го опфаќа подрачјето на општините Делчево и Македонска Каменица.
Судот во Делчево ја извршува судската власт во прв степен во рамките на гореспоменатите општини. Основниот суд во Делчево одлучува за сите дела во прв степен по кривични дела и прекршоци извршени на подрачјето на општините.
1 Историја
Основниот суд во Делчево, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
Судот започнал со работа во старата зграда која се наоѓа во стариот дел на градот, а од 1977 година судот е сместен во новата зграда, во која е сместен и денес.
2 Внатрешна организација
Основниот суд во Делчево е поделен на пет одделенија: приемно, граѓанско, прекршочно, кривично и извршно одделение.
3 Поврзано
* Основни судови со основна надлежност во Македонија
Основен суд Гевгелија

Основен суд Гевгелија — суд со основна надлежност сместен во градот Гевгелија и го опфаќа подрачјето на општините Гевгелија, Богданци, Дојран и Валандово, со судско одделение во градот Валандово. Воедно, овој суд има и проширена надлежност за подрачјето на судот во Гевгелија, што ја стекнал во 2020 година. Дотогаш, судското подрачје на судот во Гевгелија припаѓал на судот во Велес.
Судот во Гевгелија ја извршува судската власт во прв степен во рамките на гореспоменатите општини. Основниот суд во Гевгелија одлучува за сите дела во прв степен по кривични дела и прекршоци извршени на подрачјето на општините.
1 Историја
Основниот суд во Гевгелија, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
2 Внатрешна организација
Основниот суд во Гевгелија е поделен на пет одделенија: приемно, граѓанско, прекршочно, кривично и извршно одделение.
2.1 Претседатели на судот
Од неговото основање во 1945 година, претседатели на ОС Гевгелија биле следниве:
* Сотир Делидинков
* Мирко Попов
* Томе Ортаковски
* Ристо Танев
* Јован Диманчев
* Велика Караниколова
* Драги Дилберов
* Марица Аврамчева Зафирова
* Драги Дилберов
3 Поврзано
* Основни судови со основна надлежност во Македонија
Дамељ

Дамељ (|Damelj; |Damel) — село над левиот брег на реката Колпа (Купа) во Општина Чрномељ, југоисточна Словенија. Се наоѓа во подрачјето Бела Краина на традиционалната област Долењска, денес во статистичкиот регион Југоисточна Словенија. Во 2020 г. населението броело 37 жители.
Дамељ е најјужното населено место во Словенија, сместено на самата граница со Хрватска. Преку реката, од хрватска страна, е селото Дамаљ (во околината на Врбовско), чие име сведочи за заедничкото минато на овие две места.
Селската црква е посветена на Архангел Михаил и ѝ припаѓа на Виничката парохија. Градбата е готски храм, преработен во 1664 г. Главниот олтар е изработен на крајот од XVII век.
1 Поврзано
* Бела Краина
* Крајни точки на Словенија
Парк „Лисиче“

Паркот Лисиче ― градски парк сместен во северот на населбата Горно Лисиче, Скопје, покрај реката Вардар.
1 Историја
Првично според планот, паркот требал да го носи име „Рајска градина“. Паркот излегол како идеја од седница на Владата во 2012 година кога било најавено дека заеднички ќе го градат Владата и Општина Аеродром. Паркот бил отворен на 28 јули 2016 година.
2 Особености и содржина
Паркот е со вкупна површина од 97,000 м<sup>2</sup>, уреден со летниковци, дрвеста и тревна вегетација.
Парк „Бановина“

Паркот Бановина ― градски парк сместен во средиштето на населбата Горно Лисиче, Скопје. Неговата вкупна површина изнесува 6,000 квадратни метри. Паркот претставува хортикултурно и партерно уредување на дел од местото познато како „Бановина“ во близина на ул. Ѓорѓи Капчев. Тој бил пуштен во 2013 година.
1 Историја
Проектот за паркот започнал во 2012 година најавен дека ќе е 6,500 квадратни метри, додека градежните работи за изградба на паркот „Бановина“ започнале на 14 март 2013 година. Паркот бил отворен на 12 септември 2013 година, во присуство на тогашниот градоначалник на Општина Аеродром, Ивица Коневски, тогашниот претседател на Македонија, Ѓорѓе Иванов, и тогашниот министер за здравство, Никола Тодоров. и со тревна површина од 2,310 м<sup>2</sup>.
2 Особености и содржина
Паркот е со вкупна површина од 6,000 м<sup>2</sup>, уреден со висока и ниска вегетација. Исто така, во паркот била изградена и црква која сѐ уште не е именувана и не е познато кога ќе биде нејзиното осветување.
3 Галерија
Борје (Гора)

Борје (|Borje) — горанско село во областа Гора, денес во Општина Кукуш, североисточна Албанија. На пописот од 2001 година, селото имало 950 жители.
1 Географија
Селото се наоѓа во албанскиот дел областа Гора, во јужните пазуви на Коритник.
2 Историја
По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Борје (''Бо̀рье'') било македонско село со 150 куќи.
На етничката карта на Северозападна Македонија од 1929 г. Афанасиј Селишчев отбелязва ''Борье'' како македонско село.
Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Борје (''Борйе'') било село со 130 куќи на Македонци-муслимани.
Сè до 2015 г. селото било во состав на општината Шиштавец.
3 Личности
;Родени во Борје
* Зехрудин Докле (р. 1952) — глумец, режисер и преведувач
* Назиф Докле (1945 – 2014) — јазичар и фолклорист
;Други
* Намик Докле (р. 1946) — политичар со потекло од Борје
Основен суд Ресен

Основен суд Ресен — суд со основна надлежност сместен во градот Ресен и го опфаќа подрачјето на општината Ресен.
Судот во Ресен ја извршува судската власт во прв степен во рамките на гореспоменатата општини. Основниот суд во Ресен одлучува за сите дела во прв степен по кривични дела и прекршоци извршени на подрачјето на општината Ресен.
1 Историја
Основниот суд во Ресен, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година. Најпрвин работел како судско одделение, а од 1974 година работи како редовен суд.
2 Внатрешна организација
Основниот суд во Ресен е поделен на пет одделенија: приемно, граѓанско, прекршочно, кривично и извршно одделение. На почетокот во 1945 година работел во долниот кат на куќата на Котларовци, сместена на ул. „29 Ноември“, спроти зградата на Сарајот. По 1996 година, судот е сместен во нова зграда во центарот на градот.
2.1 Претседатели на судот
Од неговото основање во 1978 година, претседатели на ОС Ресен биле следниве:
* Киро Никовски
3 Поврзано
* Основни судови со основна надлежност во Македонија
V598 Крма

V598 Крма (Puppis) ― името дадено за новата во галаксијата Млечен Пат. USNO-A2.0 0450-03360039, каталошки број за ѕвезда, која била откриена дека е многу посветла од нормално во емитувањата на X-зраци на 9 октомври 2007 година, од страна на XMM-Њутн телескопот на Европската вселенска агенција. На крајот, ѕвездата била потврдена за 600 пати посјајна од нормалната со телескопот Магелан-Клеј во опсерваторијата Лас Кампанас во Чиле.
Новата е службено именувана како V598 Крма (Puppis) и е „една од најсветлите речиси една деценија“. И покрај нејзината осветленост, новата очигледно била пропуштена од аматери и професионални астрономи сè додека XMM-Њутн не го забележал необичниот извор на Х-зраци додека се вртел од една цел на друга. Сенебесното автоматското истражување утврдило дека таа нова се случила на 5 јуни 2007 година.
Младиот Били Јанг

„Младиот Били Јанг“ (англиски: ''Young Billy Young'') — американски филм од 1969 година, во режија на Берт Кенеди (Burt Kennedy), кој е автор и на сценариото, засновано врз романот на американскиот писател Хенри Вилсон „Хек“ Ален. Главните улоги ги толкуваат: Роберт Мичам (Robert Mitchum), Енџи Дикинсон (Angie Dickinson), Роберт Вокер Јуниор (Robert Walker Jr.), Дејвид Карадин (David Carradine), Џек Кели (Jack Kelly), Џон Андерсон (John Anderson), Пол Фикс (Paul Fix), Вилис Боучи (Willis Bouchey), Перли Баер (Perley Baer), Роберт Андерсон (Robert Anderson), Дина Мартин (Deana Martin) и Родолфо Акоста (Rodolfo Acosta). Филмот е снимен кон крајот на 1960-тите, пресвртниот период за вестерн-филмовите, и претставува интригантно и возбудливо остварување, проткаено со хумор, кое привлекува и со психолошки изнијансираниот мотив на одмаздата. Исто така, филмот се одликува и со одлична фотографија, дело на хари Страдлинг Јуниор, како и со ефектна музика, дело на Шели Ман.
1 Синопсис
Младиот револвераш Били Јанг (го игра Вокер Јуниор), заедно со Џеси Бун (го игра Карадин), убива мексикански генерал и мора да избега преку границата во Тексас. Џеси останува без коњот, а патем налетува на Бен Кејн (го игра Мичам), некогашен шериф во Доџ Сити, кој го бара убиецот на својот син. Сега, Бен работи како заменик на шерифот и го повикува Били да му се придружи и така да го отстрани сомневањето дека тој е убиецот. Така, Бен станува ментор на младиот Били. Тогаш, во градот пристигнува привлечната барска танчерка Лили (ја игра Дикинсон)...
Александар Јованоски

Александар Јованов Јованоски ( во — во ) — македонски партизан, борец за слобода на Македонија и учесник во НОБ.
1 Животопис
Потекнувал од селско семејство кое претежно се занимавало со земјоделство и грнчарство. Во народноослободителната војска на Македонија, тој стапил во есента 1944 година како партизан во Првата македонска бригада. Загинал во борбите за конечното ослободување на Македонија, во ноември 1944 година кај селото Подмоље, Охридско.
2 Поврзано
* Кичево и Кичевско во НОВ
3 Наводи
Благоја Јовески

Благоја Силјанов Јовески ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, бидејќи немал можност да го продолжи своето образование, се занимавал со земјоделство. Определен за борба против окупаторот се приклучил во редовите на Седмата бригада. Учествувал во завршните борби во Македонија, а потоа заминал на Сремскиот фронт каде загинал во борба против Германците, во април 1945 година.
2 Поврзано
* Кичево и Кичевско во НОВ
3 Наводи
Задарски Архипелаг

Задарски Архипелаг (|Zadarski arhipelag, |Archipelago zaratino) — островска група во Јадранското Море во близина на градот Задар. Групата опфаќа 300 острови и островчиња.
1 Главни острови
* Вир
* Вргада
* Галешњак
* Дуги Оток
* Зверинац
* Зечево
* Иж
* Лавдара
* Ошљак
* Пашман
* Рава
* Ривањ
* Сеструњ
* Тун Вели
* Угљан
Детска градинка „Буба Мара“ - Горно Лисиче (објект „Лавче“)

ЈУДГ „Буба Мара“ - објект „Лавче“ ― детска градинка што се наоѓа во Горно Лисиче, Скопје. Таа е огранок на главната градинка „Буба Мара“.
1 Историја
Градинката била започната со изградба во почетокот на 2016 година и била отворена на 26 октомври 2016 година. Буџетот за иградбата бил обезбеден од Општина Аеродром и Министерството за труд и социјална политика. Кон јавноста било огласено дека биле потрошени 14 милиони денари.
2 Поврзано
* ОУ „Гоце Делчев“
Основен суд Крива Паланка

Основен суд Крива Паланка — суд со основна надлежност сместен во градот Крива Паланка и го опфаќа подрачјето на општините Крива Паланка и Ранковце.
Судот во Крива Паланка ја извршува судската власт во прв степен во рамките на двете гореспоменати општини. Основниот суд во Крива Паланка одлучува за сите дела во прв степен по кривични дела и прекршоци извршени на подрачјето на општините Крива Паланка и Ранковце.
1 Историја
Основниот суд во Крива Паланка, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
Првично, судот започнал да работи како Околиски суд во Крива Паланка во трошна куќа наречена „Баба Виткина куќа“, која се наоѓала зад сегашната зграда на полициската станица, пред некогашниот сточен пазар. Во 1956 година, судот се преместил во просториите на некогашниот Офицерски дом во Крива Паланка, во непосредна близина на старата автобуска станица и на градскиот плоштад.
Во 1973 година судот добил нова судска зграда, во која започнал да работи од 1974 година. Истата се наоѓа непосредно до градскиот плоштад. Во 2003 година, судската зграда била обновена и бил дограден уште еден кат на судската зграда.
2 Внатрешна организација
Основниот суд во Крива Паланка е поделен на пет одделенија: приемно, граѓанско, прекршочно, кривично и извршно одделение.
2.1 Претседатели на судот
Од неговото основање во 1945 година, претседатели на ОС Крива Паланка биле следниве:
* Радован Тошев Јовановски (1945-1953)
* Солтир Казанџиски (1953-1959)
* Благоја Павловски (1959-1961)
* Васил Петковски (1961-1970)
* Ѓоко Алексовски (1971-1979)
* Симеон Ристовски (1980-1986)
* Благој Ангеловски (1986-1996)
* Ѓоко Алексовски (1997-2001)
* Благица Ѓошевска (2002-2006)
* Славица Ѓорѓиевска (2006-2010)
* Лоза Илиевска (2010-2014)
* Анкица Димитровска (2015-денес)
3 Поврзано
* Основни судови со основна надлежност во Македонија